Дзяніс Івашын

**Дзяніс Івашын** ( 6 чэрвеня 1979) — беларускі журналіст і палітычны вязень рэжыму Лукашэнкі.

## Біяграфія
Вырас і пражываў у Горадні. Паводле адукацыі эканаміст і палітоляг.

У 2014 годзе быў актыўным удзельнікам Эўрамайдану ва Ўкраіне, ад пачатку расейска-ўкраінскай вайны займаўся дабрачыннасьцю для перасяленцаў з зоны АТА ва Ўкраіне. Пазьней далучыўся да міжнароднай валянтэрскай супольнасьці «ІнфармНапалм», якая дасьледуе ўплыў расейскай агрэсіі на іншыя краіны, як -дасьледчык і перакладчык. Стаў галоўным рэдактарам беларускамоўнай вэрсіі рэсурсу.

У 2017 годзе арыштоўваўся на пяць содняў судом Фрунзэнскага раёну Менску (судзьдзя — Яўген Пісарэвіч) за асьвятленьне мерапрыемстваў на Дзень Волі.

З 2018 году — пазаштатны карэспандэнт газэты «Новы час». У 2018 годзе газэта апублікавала сэрыю артыкулаў Івашына *«Хто і як павінен будаваць»* пра магчымых уладальнікаў рэстаранна-забаўляльнага комплексу «» каля мэмарыяла Курапаты. У жніўні прадпрымальнік Аркадзь Ізраілевіч падаў у суд пазоў пра абарону гонару, годнасьці й дзелавой рэпутацыі, запатрабаваў кампэнсацыю 40000 BYN ад «Новага часу» й 1000 BYN ад Івашына. У верасьні суд Савецкага раёну Менска адмовіў Ізраілевічу ў задавальненьні пазову й абавязаў пазоўніка кампэнсаваць адказчыкам паслугі адвакатаў — 600 BYN.

Акрамя забудовы Курапатаў, апублікаваў расьсьледаваньні пра ўплыў расейскіх нацыяналістаў у Беларусі, пра пераход былых байцоў украінскага спэцыяльнага аддзелу міліцыі «Бэркут» у сілавыя структуры рэжыму Лукашэнкі ў Беларусі.

### Арышт і ўвязьненьне
Затрыманы супрацоўнікамі КДБ 12 сакавіка 2021 году, на наступны дзень пасьля інтэрвію каналу «Настоящее время», у якім паведаміў пра вынікі свайго журналісцкага расьсьледваньня. Абвінавачаны ва *«ўмяшальніцтве ў дзейнасьць супрацоўнікаў органаў унутраных справаў»* (арт. 365 КК). Калегі й блізкія зьвязваюць ягоны арышт з прафэсійнай журналісцкай дзейнасьцю, у прыватнасьці з публікацыяй расьсьледваньня пра «Бэркут».

Яго затрыманьне выклікала занепакоенасьць у , якое 15 сакавіка 2021 году заявіла, што Івашын толькі *«дапамагаў расказваць сьвету пра злачынствы падчас расейскай агрэсіі супраць Украіны»*, у той час як журналісцкая дзейнасьць ня можа й не павінна быць падставаю для перасьледу.

24 сакавіка 2021 году сумеснай заяваю васьмі арганізацыяў, сярод якіх Праваабарончы цэнтар «Вясна», Беларуская асацыяцыя журналістаў, Беларускі Хэльсінскі камітэт, Беларускі ПЭН-цэнтар, быў прызнаны палітычным вязьнем. Міжнароднае таварыства правоў чалавека таксама прызнала Івашына палітвязьнем. 30 чэрвеня 2021 году шэфства над палітычным зьняволеным узяў Шон Хогі, дэпутат .

Восеньню 2021 году Івашыну выставілі яшчэ адно абвінавачваньне за *«здраду дзяржаве»* (арт. 366 КК). У час зьняволеньня Івашына шматразова кідалі ў карцар.

## Сям’я
Івашын мае ўкраінскія карані з боку бацькі, які паходзіць з Дніпро, і статус «». Бацька памёр; станам на 2021 год сям’я Івашына: маці Людміла, жонка Вольга й старэйшы брат Мікалай, які жыве ў Францыі.

## Крыніцы

## Вонкавыя спасылкі
* Дзяніс Івашын — старонка палітвязьня на сайце праваабарончага цэнтру «Вясна»

Катэгорыя:Беларускія журналісты
Катэгорыя:Беларускія палітвязьні
Катэгорыя:Вязьні сумленьня паводле ПЦ „Вясна“